Á Vesturlandi er nú hálka eða hálkublettir nokkuð víða , él og skafrenningur . Hálkublettir eru á Bröttubrekku , hálka og skafrenningur er á Fróðárheiði . Slæmt ferðaveður og færð er á Vestfjörðum . Ófært er á Þröskuldum og Klettshálsi . Hálka og skafrenningur er á Mikladal og Hálfdán . Þungfært og skafrenningur er á Kleifaheiði . Þæfingsfærð og stórhríð er á Steingrímsfjarðarheiði og þæfingur og skafrenningur er í Ísafjarðardjúpi . Stórhríð er í Reykhólasveit . Samkvæmt veðurspám er reiknað með að veðrið taki að ganga niður eftir því sem líður á daginn .